

**H O T Ă R Â R E**

**privind aprobarea Planului de amenajare a teritoriului județean – Județul Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 284/2024 privind aprobarea privind aprobarea Planului de amenajare a teritoriului județean – Județul Cluj propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 39719 din 08.11.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 39759 din 09.11.2024 şi de Avizul cu nr. 39719 din 21.01.2025 adoptat de Comisia de specialitate nr. 3, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de procedura derulată în conformitate cu dispozițiile Legii privind transparenţa decizională în administraţia publică nr. 52/2003, cu modificările și completările ulterioare;

Luând în considerare:

* art. 2 - 3, art. 58 alin. (1) și (3), art. 64 - 65 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Hotărârea Consiliului Județean Cluj nr. 100/2011 privind aprobarea Regulamentului local în vederea informării şi consultării publicului cu privire la elaborarea sau revizuirea planurilor de amenajare a teritoriului şi de urbanism;
* Hotărârea Consiliului Județean Cluj nr. 69/2019 privind aprobarea Acordului de asistență tehnică între Județul Cluj şi Banca Mondială în vederea elaborării Planului de Amenajare a Teritoriului Județului Cluj;
* art. 123 – 141 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată 2;

În conformitate cu prevederile:

* art. 173 alin. (1) lit. b) și alin. (3) lit. d) și e) și ale art. 182 alin. (2) și alin. 3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 14 alin. (1), (2), (4) și (5), art. 14^1, art. 15 alin. (5), art. 22 alin. (1) și ale art. 56 alin. (1) coroborat cu ale pct. 3 din Anexa nr. 1 din Legea privind amenajarea teritoriului şi urbanismul nr. 350/2001, cu modificările și completările ulterioare;
* art. 7 din Legea privind transparența decizională în administrația publică nr. 52/2003, cu modificările și completările ulterioare;
* Legii privind aprobarea Planului de amenajare a teritoriului naţional - Secţiunea I - Reţele de transport nr. 363/2006, cu modificările și completările ulterioare;
* Legii privind aprobarea Planului de amenajare a teritoriului naţional - Secţiunea a II-a Apă nr. 171/1997, cu modificările și completările ulterioare;
* Legii privind aprobarea Planului de amenajare a teritoriului naţional - secţiunea a III-a - zone protejate nr. 5/2000, cu modificările și completările ulterioare;
* Legii privind aprobarea Planului de amenajare a teritoriului naţional - Secţiunea a IV-a - Reţeaua de localităţi nr. 351/2001, cu modificările şi completările ulterioare;
* Legii privind aprobarea Planului de amenajare a teritoriului naţional - Secţiunea a V-a - zone de risc natural nr. 575/2001;
* Legii privind zonele metropolitane, precum şi pentru modificarea şi completarea unor acte normative nr. 246/2022;
* Ordonanţei de urgenţă a Guvernului nr. 142/2008 privind aprobarea Planului de amenajare a teritoriului naţional Secţiunea a VIII-a - zone cu resurse turistice, aprobată cu modificări prin Legea nr. 190/2009, cu modificările și completările ulterioare;
* Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;
* Hotărârii Guvernului nr. 877/2018 privind adoptarea Strategiei naţionale pentru dezvoltarea durabilă a României 2030, cu modificările și completările ulterioare;
* Hotărârii Guvernului nr. 842/2022 privind aprobarea Strategiei naţionale a locuirii pentru perioada 2022-2050;
* Hotărârii Guvernului nr. 1.172/2022 pentru aprobarea Strategiei naţionale privind economia circulară;
* Hotărârii Guvernului nr. 1.575/2022 privind aprobarea Strategiei naţionale de dezvoltare urbană integrată pentru oraşe reziliente, verzi, incluzive şi competitive 2022-2035 - Politica urbană a României;
* Ordinului Ministrului Dezvoltării Regionale și Turismului nr. 2.701/2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, cu modificările și completările ulterioare;
* Ordinului Ministrului Dezvoltării Regionale și Administrației Publice nr. 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1**. Se aprobă Planul de amenajare a teritoriului judeţean - Județul Cluj - Partea 1 - Analiza situaţiei existente, identificarea elementelor care condiţionează dezvoltarea, cu evidenţierea problemelor, disfuncţionalităţilor şi tendinţelor, precum și identificarea zonelor cu potenţial natural sau cultural, cuprins în **anexa nr. 1** la prezenta hotărâre**.**

**Art. 2**. Se aprobă Planul de amenajare a teritoriului judeţean - Județul Cluj - Partea a 2-a - Diagnostic prospectiv şi general cuprins în **anexa nr. 2** la prezenta hotărâre**.**

**Art. 3**. Se aprobă Planul de amenajare a teritoriului judeţean - Județul Cluj - Partea a 3-a - Strategia de dezvoltare teritorială a judeţului până în anul 2030, precum și Partea a 4-a - Planul de acţiune pentru implementarea prevederilor planului - politici publice teritoriale, programe şi proiecte, cuprinse în **anexa nr. 3** la prezenta hotărâre**.**

**Art. 4.** **(1)** Planul de amenajare a teritoriului judeţean - Județul Cluj reprezintă documentul programatic prin care sunt stabilite liniile directoare de dezvoltare și de amenajare teritorială a Județului Cluj până în anul 2030.

**(2)** Planul de amenajare a teritoriului judeţean - Județul Cluj cuprinde prevederi cu caracter director, obligatorii pentru strategiile, politicile şi programele în profil teritorial şi pentru toate documentaţiile de amenajarea teritoriului şi urbanism.

**(3)** Planul de amenajare a teritoriului judeţean - Județul Cluj are ca scop promovarea coeziunii şi competitivității teritoriale, dezvoltarea durabilă şi accesul comunităților la oportunități de dezvoltare, în conformitate cu valorile fundamentale ale drepturilor omului şi politicilor Uniunii Europene.

**Art. 5. (1)** În scopul creșterii coeziunii şi competitivității teritoriului Județului Cluj, Planul de amenajare a teritoriului judeţean - Județul Cluj se implementează cu respectarea următoarelor principii strategice:

1. principiul concentrării – acordarea unei atenţii deosebite zonelor care concentrează o mare masă economică şi de capital uman prin dezvoltarea infrastructurilor administrative, logistice, economice şi de transporturi capabile să gestioneze eficient zonele de intensă creştere economică;
2. principiul conectării – acordarea unei atenţii deosebite politicilor investiţionale de interconectare a teritoriului la piețele economice internaționale/regionale prin crearea unei infrastructuri de transporturi capabile să gestioneze eficient fluxurile de oameni şi mărfuri;
3. principiul cooperării – sprijinirea cooperării la nivelul administraţiei publice în scopul asigurării unei planificări eficiente şi implementării unor proiecte strategice cu relevanţă la scară județeană, metropolitană, regională sau naţională;
4. principiul coordonării – asigurarea coordonării şi corelării între strategiile, politicile şi programele în profil teritorial în scopul armonizării obiectivelor de dezvoltare specifice diferitelor domenii sectoriale şi niveluri teritoriale.

**(2)** În elaborarea strategiilor, programelor, politicilor în profil teritorial și documentaţiilor de amenajarea teritoriului şi urbanism, autorităţile administraţiei publice locale au obligația să urmărească integrarea principiilor prevăzute la alin. (1), precum și a direcțiilor de dezvoltare aprobate, contribuind la implementarea unei viziuni strategice de dezvoltare a întregului teritoriu județean.

**Art. 6.** Anexele nr. 1 – 3 fac parte integrantă din prezenta hotărâre.

**Art. 7.** La data publicării prezentei hotărâri se abrogă:

1. Hotărârea Consiliului Județean Cluj nr. 57/1999 cu privire la aprobarea documentației “Plan de amenajare a teritoriului Județului Cluj”.
2. Hotărârea Consiliului Județean Cluj nr. 131/2023 privind aprobarea Strategiei de dezvoltare teritorială a Județului Cluj pentru perioada 2023-2030.

**Art. 8. (1)** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Arhitectul-șef al Județului Cluj.

**(2)** Arhitectul-șef al Județului Cluj monitorizează implementarea prevederilor Planului de amenajare a teritoriului judeţean - Județul Cluj prin elaborarea unor rapoarte de evaluare prin care formulează recomandări de optimizare şi/sau modificare a documentaţiei de amenajare a teritoriului şi, după caz, planul de măsuri de implementare a acestuia, care se prezintă spre aprobarea Consiliului Judeţean Cluj.

**Art. 9.** Prezenta hotărâre se comunică Arhitectului-șef al Județului Cluj, Direcţiei Urbanism şi Amenajarea Teritoriului, consiliilor locale ale unităților administrativ-teritoriale din Județul Cluj, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 11 din 29 ianuarie 2025**

*Prezenta hotărâre a fost adoptată cu 32 de voturi “pentru, fiind astfel respectate prevederile legale privind majoritatea de voturi necesară.*



Anexa nr. 1

la Hotărârea nr. 11/2025

**PLANUL DE AMENAJARE A TERITORIULUI JUDEȚEAN - JUDEȚUL CLUJ**

Partea 1 - Analiza situaţiei existente, identificarea elementelor care condiţionează dezvoltarea, cu evidenţierea problemelor, disfuncţionalităţilor şi tendinţelor, precum și identificarea zonelor cu potenţial natural sau cultural

[*www.patjcluj.ro*](http://www.patjcluj.ro)

[*https://www.patjcluj.ro/rezultatele/studii-de-fundamentare.html*](https://www.patjcluj.ro/rezultatele/studii-de-fundamentare.html)

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**



Anexa nr. 2

la Hotărârea nr. 11/2025

**PLANUL DE AMENAJARE A TERITORIULUI JUDEȚEAN - JUDEȚUL CLUJ**

Partea a 2 -a - Diagnostic prospectiv şi general

[*www.patjcluj.ro*](http://www.patjcluj.ro)

*Diagnostic general -* [*https://www.patjcluj.ro/dl.php?\_u=1953*](https://www.patjcluj.ro/dl.php?_u=1953)

*Diagnostic prospectiv* [*https://www.patjcluj.ro/dl.php?\_u=1955*](https://www.patjcluj.ro/dl.php?_u=1955)

*Harți:* [*https://www.patjcluj.ro/rezultatele/portofoliul-de-proiecte.html*](https://www.patjcluj.ro/rezultatele/portofoliul-de-proiecte.html)

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**



Anexa nr. 3

la Hotărârea nr. 11/2025

**PLANUL DE AMENAJARE A TERITORIULUI JUDEȚEAN - JUDEȚUL CLUJ**

Partea a 3 -a - Strategia de dezvoltare teritorială a judeţului până în anul 2030

Și

Partea a 4 -a - Planul de acţiune pentru implementarea prevederilor planului - politici publice teritoriale, programe şi proiecte

[*www.patjcluj.ro*](http://www.patjcluj.ro)

*Strategia + planul de actiune:* [*https://www.patjcluj.ro/dl.php?\_u=1956*](https://www.patjcluj.ro/dl.php?_u=1956)

*Harți:* [*https://www.patjcluj.ro/rezultatele/portofoliul-de-proiecte.html*](https://www.patjcluj.ro/rezultatele/portofoliul-de-proiecte.html)

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**